Wɔde ma dwom kyerɛfo. Dawid dwom.21 O Yehowa, w’ahoɔden mu na ɔhene di ahurusi;+Hwɛ sɛnea odi ahurusi kɛse wɔ wo nkwagye nnwuma mu!+2 Woama no ne koma so ade,+Na n’abisade* nso, woamfa ankame no. (Sela)3 Wode nhyira pii hyia no;Wode ahenkyɛw a wɔde sika kɔkɔɔ amapa* ayɛ ahyɛ no.+4 Obisaa wo hɔ nkwa, na wode maa no,+Womaa no nkwa tenten, womaa no nkwa a enni awiei.5 Wo nkwagye nnwuma hyɛ no anuonyam kɛse.+Woma onya nidi ne anuonyam.6 Woayɛ no obi a wɔahyira no daa;+Woma n’ani gye, efisɛ woka ne ho.+7 Ɔhene de ne ho ato Yehowa so;+Ɔsorosoroni no dɔ a enni huammɔ nti, ɔrenhinhim da.+8 Wo nsa bɛka w’atamfo nyinaa;Wo nsa nifa beso wɔn a wɔtan wo no mu.9 Sɛ bere a wobɛba wɔn so no du a, wobɛyɛ wɔn sɛ nea wɔatow wɔn agu ogya fononoo mu.Yehowa abufuw mu na ɔbɛmene wɔn, na ogya bɛhyew wɔn.+10 Wobɛtɔre wɔn mma ase afi asaase so,Na wobɛpopa wɔn asefo afi nnipa mma mu;11 Efisɛ wɔrepɛ wo adi wo bɔne;+Wɔabɔ pɔw bɔne, nanso ɛremma mu.+12 W’agyan* a wode akyerɛ wɔn so nti,Wɔbɛdan wɔn ho aguan.+13 O Yehowa, sɔre na kyerɛ wo tumi.Yɛbɛto ayeyi nnwom,* yɛbɛto wo kɛseyɛ ho dwom.
twi_Latn